พาณิชย์ เผย วิกฤตกาตาร์+บาทแข็ง กระทบเป้าส่งออก - FINNOMENA
กระทรวงพาณิชย์ เผยว่ากรณี ชาติอาหรับ ประกาศตัดความสัมพันธ์ทางการทูตกับประเทศกาตาร์ รวมทั้งปิดพรมแดนทั้งทางบก ทางเรือ และทางอากาศ เบื้องต้นยอมรับว่าส่งผลกระทบต่อการค้าของไทย ได้แก่ เครื่องปรับอากาศและตู้เย็น อาจจะได้รับผลกระทบค่อนข้างมาก
8 มิ.ย. 2560

กระทรวงพาณิชย์ เผยว่ากรณี ชาติอาหรับ ประกาศตัดความสัมพันธ์ทางการทูตกับประเทศกาตาร์ รวมทั้งปิดพรมแดนส่งผลกระทบต่อการค้าของไทย ได้แก่ เครื่องปรับอากาศและตู้เย็น อาจจะได้รับผลกระทบค่อนข้างมาก
เพราะปัจจุบันใช้การขนส่งผ่านแดนจากดูไบเป็นหลัก แต่การส่งสินค้าทางอากาศจากประเทศไทยมายังกาตาร์ยังทำได้โดยใช้สายการบิน Qatar Airways ซึ่งบินตรงระหว่างกรุงเทพฯ ไปกรุงโดฮา
หากสถานการณ์ยังเป็นเช่นนี้ต่อไป การส่งออกของไทยไปยังกาตาร์จะต้องส่งตรงเข้า Doha Port แทนการส่งผ่านดูไบ
ทั้งนี้การค้า ระหว่างไทย กับกาตาร์ ในช่วง 4 เดือนแรกของปีนี้ ไทยส่งสินค้าตรงไปยังกาตาร์มีมูลค่า 102 ล้านดอลลาร์สหรัฐฯ ลดลง 21.43% โดยสินค้าส่งออก 5 อันดับแรกประกอบด้วย อัญมณี , รถยนต์ , เครื่องปรับอากาศ , อาหารทะเลกระป๋อง และตู้เย็น
ส่วนสถานการณ์เงินบาทที่แข็งค่าขึ้นอย่างต่อเนื่อง โดยปัจจุบันอยู่ที่ประมาณ 34 บาทต่อดอลลาร์สหรัฐ ถือว่าหลุดกรอบประมาณการตัวเลขการส่งออกที่ 2.5-3.5% ซึ่งใช้สมมุติฐานเงินบาทอยู่ที่ 35.5-37.5 บาทต่อดอลลาร์สหรัฐ ดังนั้นอาจต้องทบทวนประมาณการส่งออกในปีนี้ใหม่ ช่วงปลายเดือนมิถุนายนนี้
ที่มา : http://www.moneychannel.co.th/news_detail/17305
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: